section_heading: Göteborški metal
paragraph_text: Značajni doprinos melodičnom death metalu dao je göteborški stil, nazvan po gradu u kojem je nastao. Ne zna se koji je sastav točno započeo ovaj stil. Ipak, široko je prihvaćena činjenica da su In Flames, At the Gates i Dark Tranquillity začetnici stila. Postoje također i poznati "mlađi" sastavi göteborškog stila kao što su Arch Enemy i The Haunted.